ApiG.C 303/10 Επίσημη Εφημερίδα των Ευρωπαϊκών Κοινοτήτων 25. 11. 85 
Γνωμοδότηση της Οικονομικής και Κοινωνικής Επιτροπής για την ανακοίνωση της 
Επιτροπής στο Συμβούλιο σχετικά με την αναθεώρηση του συστήματος γενικευμένων 
δασομολογικών προτιμήσεων της Ευρωπαϊκής Κοινότητας 
(85/C 303/05) 
Το Συμβούλιο των Ευρωπαϊκών Κοινοτήτων, με επιστολή του στις 3 Ιουνίου 1985, ζήτησε 
από την Οικονομική και Κοινωνική Επιτροπή να γνωμοδοτήσει για μια ανακοίνωση της 
Επιτροπής στο Συμβούλιο σχετικά με την αναθεώρηση του συστήματος γενικευμένων 
δασμολογικών προτιμήσεων της Ευρωπαϊκής Κοινότητας. 
Το τμήμα εξωτερικών σχέσεων στο οποίο ανατέθηκε η προετοιμασία των σχετικών 
εργασιών, υιοθέτησε την γνωμοδότηση του στις 10 Σεπτεμβρίου 1985 με βάση την 
εισηγητική έκθεση του κ. Cavazzuti. 
Η Οικονομική και Κοινωνική Επιτροπή στη συνεδρίαση της 25ης Σεπτεμβρίου 1985, κατά τη 
229η σύνοδο ολομέλειας της, υιοθέτησε με μεγάλη πλειοψηφία και 5 αποχές την ακόλουθη 
γνωμοδότηση. 
1. Η ΟΚΕ, επειδή πιστεύει ότι η Κοινότητα πρέπει 
να συνεχίσει να τηρεί τις υποχρεώσεις που έχει 
αναλάβει στο παρελθόν έναντι των αναπτυσσόμενων 
χωρών, όσον αφορά την πρόσβαση των προϊόντων των 
χωρών αυτών στην αγορά της, τάσσεται υπέρ της 
συνέχισης του συστήματος γενικευμένων δασμολογι­
κών προτιμήσεων (ΓΔΠ) για μια πενταετία (1986-90). 
2. Η ΟΚΕ θεωρεί ότι είναι σημαντικό, τόσο για την 
Κοινότητα, όσο και για τις αναπτυσσόμενες χώρες, να 
διατηρηθεί και να διευρυνθεί, αν είναι δυνατό, η αξία 
του ΣΓΠ ως: 
— οργάνου της αναπτυξιακής πολιτικής προκειμένου 
να τονωθούν οι οικονομίες των αναπτυσσόμενων 
χωρών με βάση το δικό τους πρότυπο ανάπτυξης' 
— εμπορικού οργάνου, προκειμένου να ενθαρρυνθεί η 
συμμετοχή των αναπτυσσόμενων χωρών στις παγκό­
σμιες συναλλαγές. 
3. Ωστόσο, η ΟΚΕ είναι της γνώμης ότι για λόγους 
αρχής το ΣΓΠ δεν θα πρέπει να έχει απεριόριστη 
διάρκεια. Πράγματι, στόχος του είναι να συμβάλει στην 
προοδευτική άνοδο των αναπτυσσόμενων χωρών σε 
οικονομικό επίπεδο που να τους επιτρέπει να συμμετάσ­
χουν στον ανταγωνισμό των παγκόσμιων αγορών, 
σύμφωνα με τους κανόνες της (βΑΤΤ)ΓΣΔΕ 
4. Η ΟΚΕ ζητά από την Κοινότητα να μην παραχω­
ρήσει το ευεργέτημα του ΣΓΠ στις αναπτυσσόμενες 
χώρες των οποίων το κατά κεφαλήν ακαθάριστο εθνικό 
προϊόν είναι ίσο με το ΑΕΠ ενός από τα κράτη μέλη της 
Κοινότητας. 
5. ' Οσον αφορά τις χώρες κρατικού εμπορίου, η ΟΚΕ 
είναι της γνώμης ότι οι εμπορικές τους σχέσεις με την 
Κοινότητα πρέπει να επανεξετασθούν σε ένα ανεξάρτη­
το πλαίσιο, λόγω των διαφορετικών συστημάτων 
παραγωγής, υπολογισμού των τιμών και εκτίμησης του 
ακαθάριστου κατά κεφαλήν εθνικού προϊόντος των 
χωρών αυτών. 
6. Επίσης, η ΟΚΕ είναι της γνώμης ότι το ΣΓΠ θα 
πρέπει να εφαρμόζεται κατ'επιλογή, ανά χώρα και 
προϊόν: με το πνεύμα αυτό, θα πρέπει να αποκλεισθούν 
οι εξαγωγές ευαίσθητων προϊόντων που προέρχονται 
από χώρες οι οποίες έχουν επιτύχει, όσον αφορά τα 
προϊόντα αυτά, επίπεδο ανταγωνιστικότητας ανάλογο 
με εκείνο των βιομηχανοποιημένων χωρών' μια τέτοια 
«διασταυρωμένη επιλεκτικότητα» μπορεί να ευνοήσει 
τις χώρες που έχουν μεγαλύτερη ανάγκη να επωφελη­
θούν από το ΣΓΠ. Η ΟΚΕ υπενθυνίζει σχετικά ότι το ΣΓΠ των ΗΠΑ προβλέπει τον αποκλεισμό ορισμένων 
χωρών και προϊόντων και οι ρήτρες για την αφαίρεση 
του ευεργετήματος του ΣΓΠ βασίζονται σε έναν 
αυτοματισμό που εγγυάται μεγαλύτερη ασφάλεια τόσο 
για τις χώρες που χορηγούν όσο και για τις χώρες που 
απολαμβάνουν το ευεργέτημα του ΣΓΠ. 
7. Πάντως, η ΟΚΕ προτείνει να αποκλεισθούν από 
το προνόμιο του ΣΓΠ: 
— τα παραποιημένα προϊόντα, για τα οποία η ΟΚΕ 
μόλις εξέδωσε γνωμοδότηση στις 3 Ιουλίου 1985, (*), 
— τα προϊόντα για τα οποία λαμβάνονται αμυντικά 
μέτρα αντιντάμπιγκ, και/ή κατά των επιδοτήσεων 
κατά την είσοδο τους στην Κοινότητα, επειδή 
στρεβλώνουν κατά τρόπο απαράδεκτο τους όρους 
ανταγωνισμού, 
— τα προϊόντα τα οποία προέρχονται από χώρες που 
επιβάλλουν δασμούς κατά την εξαγωγή στις χρησι­
μοποιούμενες πρώτες ύλες. 
8. Η ΟΚΕ διερωτάται κατά πόσο είναι σκόπιμο να 
παρέχεται το ευεργέτημα του ΣΓΠ όταν η κατασκευή 
ενός μεταποιημένου προϊόντος δεν έχει, σύμφωνα με 
όλες τις ενδείξεις, καμία σχέση με το επίπεδο ανάπτυ­
ξης της χώρας στην επικράτεια της οποίας έχει 
κατασκευασθεί. 
9. Όσον αφορά τη διαχείριση του ΣΓΠ η ΟΚΕ 
πιστεύει ότι θα μπορούσε να διευκολυνθεί με ένα 
αποτελεσματικότερο σύστημα χειρισμού των δεδομέ­
νων σχετικά με τις εισαγωγές, το οποίο θα παρείχε 
αμέσως στην Επιτροπή όλα τα στοιχεία που είναι 
απαραίτητα για την επαναφορά των δασμών σε περίπτω­
ση που σημειωθεί ένα ανώτατο όριο ή καλυφθεί μια 
ποσόστωση. 
10. Όσον αφορά την ελλιπή χρησιμοποίηση των 
ποσοστώσεων που παραχωρούνται στις προμηθεύτριες 
χώρες, η ΟΚΕ προτείνει να εξεταστεί 
α) η δυνατότητα μεταφοράς, κατά τη διάρκεια του 
εξεταζόμενου έτους, του τμήματος της ποσόστωσης 
μιας προμηθεύτριας χώρας το οποίο δεν έχει 
χρησιμοποιηθεί, σε άλλες προνηθεύτριες χώρες, και 
β) η δυνατότητα μεταφοράς, του τμήματος της ποσό­
στωσης το οποίο δεν έχει χρησιμοποιηθεί μέχρι το 
τέλος του εξεταζόμενου έτους, στους δύο πρώτους 
μήνες του επόμενου έτους. 
11. Επομένως, η ΟΚΕ τάσσεται κατά της σύστασης 
επιτροπής διαχείρισης για να βοηθά την Επιτροπή στις 
ί1) ΕΕ. αριθ. C 218 της 29. 8. 1985, σ. 7. 
25. 11. 85 Επίσημη Εφημερίδα των Ευρωπαϊκών Κοινοτήτων Αριθ.C 303/11 
αποφάσεις που πρέπει να λάβει όσον αφορά την 
επαναφορά των δασμών. Η επαναφορά αυτή πρέπει να 
είναι αυτόματη και υποχρεωτική, πράγμα που θα 
προσδώσει μεγαλύτερη ασφάλεια στο σύστημα παρα­
κολούθησης. Αυτό δεν είναι μόνο αναγκαίο για τους 
εισαγωγείς αλλά και για τους εξαγωγείς. 
12. Η ΟΚΕ κρίνει εξάλλου ότι η συμπερίληψη των 
προϊόντων στην κατηγορία των ευαίσθητων ή μη 
ευαίσθητων προϊόντων — που θα πρέπει να εξακολου­
θήσει να αποτελεί τη βάση της εφαρμογής και ελέγχου 
του συστήματος —, δεν απαιτεί τη διαδικασία μιας 
επιτροπής διαχείρισης αλλά εξασφαλίζεται καλύτερα 
με τις ετήσιες προσαρμογές του ΣΓΠ που επιτρέπουν 
στους οικονομικούς και κοινωνικούς κύκλους να 
γνωστοποιούν στην Επιτροπή τις ενδεχόμενες δυσκο­
λίες ή τα ανοίγματα που παρουσιάζονται στους διάφο­
ρους τομείς. 
13. Η ΟΚΕ πιστεύει ότι η ενδεχόμενη συμπερίληψη 
ενός προϊόντος στην κατηγορία των ευαίσθητων 
προϊόντων θα πρέπει να συνοδεύεται με μέτρα που να 
επιτρέπουν στις χώρες εξαγωγής να προσαρμόζονται 
βαθμιαία, πράγμα που είναι ευκολότερο στο πλαίσιο 
μιας ετήσιας προσαρμογής του συστήματος, όπως 
προτάθηκε στο προηγούμενο σημείο. 
14. Η αρχή της λήψης αποφάσεων «κατά πλειοψη­
φία» από το Συμβούλιο είναι προφανώς σύμφωνη με τη 
Συνθήκη για την ίδρυση της ΕΟΚ και απαραίτητη για 
την καλή λειτουργία της Κοινότητας. Για το λόγο αυτό 
η ΟΚΕ αντιτίθεται στην άσκηση του δικαιώματος 
αρνησικυρίας εκ μέρους οποιουδήποτε κράτους μέλους 
σε περίπτωση που δεν υπάρχει γενική πολιτική 
συμφωνία σχετικά με τις διαδικασίες λήψης αποφάσεων 
στα πλαίσια της Κοινότητας. Η ΟΚΕ ελπίζει ότι θα 
επιτευχθεί το συντομότερο δυνατό συμφωνία για τη 
θέσπιση της αρχής της ειδικής πλειοψηφίας για το 
σύνολο των κοινοτικών αποφάσεων. 
15. Η Οικονομική και Κοινωνική Επιτροπή θα 
επανέλθει με ξεχωριστή γνωμοδότηση, στο πρόβλημα 
των κλωστοϋφαντουργικών προϊόντων των οποίων το 
διεθνές εμπόριο διέπεται από την Πολυϊνική Συμφωνία. 
16. ' Οσον αφορά τις εισαγωγές γεωργικών προϊόντων 
στην Κοινότητα, στα πλαίσια του ΣΓΠ, η ΟΚΕ 
σημειώνει την πρόθεση της Επιτροπής να συμπληρώσει 
και να βελτιώσει την κοινοτική προσφορά. Η ΟΚΕ 
τονίζει το όφελος που προκύπτει για τις χώρες που 
απολαμβάνουν το ευεργέτημα του ΣΓΠ από μια 
Βρυξέλλες, 25 Σεπτεμβρίου 1985. διαφοροποίηση της γεωργικής παραγωγής και, στο 
μέτρο του δυνατού, από την επιτόπια μεταποίηση των 
προϊόντων αυτών. Επίσης, η Κοινότητα θα έπρεπε να 
προωθήσει την αδασμολόγητη εισαγωγή στην κοινοτι­
κή αγορά, προϊόντων που δεν ανταγωνίζονται άμεσα 
προϊόντα για τα οποία υπάρχει κοινή οργάνωση της 
αγοράς και να φροντίσει για την κατάργηση, ή 
τουλάχιστον τη μείωση ορισμένων φόρων κατανάλω­
σης που επιβαρύνουν ορισμένα τροπικά προϊόντα στα 
κράτη μέλη. 
17. Όσον αφορά τους κανόνες προέλευσης, η ΟΚΕ 
τάσσεται υπέρ των προτάσεων της Επιτροπής οι οποίες 
αποβλέπουν στη χορήγηση του ευεργετήματος του 
ΣΓΠ στα προϊόντα που προέρχονται από το εμπόριο 
παθητικής τελειοποίησης μεταξύ της Κοινότητας και 
των ενδιαφερόμενων αναπτυσσόμενων χωρών. 
18. Η ΟΚΕ διαπιστώνει ότι η Ισπανία και η 
Πορτογαλία θα εφαρμόσουν προοδευτικά το ΣΓΠ και 
ότι αυτό θα επιφέρει μια διεύρυνση της κοινοτικής 
προσφοράς. 
19. Η ΟΚΕ θεωρεί ότι μια εντατικοποίηση των 
συναλλαγών Νότου-Νότου είναι απαραίτητη για την 
ανάπτυξη των χωρών του Τρίτου Κόσμου. Από την 
πλευρά της, η Κοινότητα θα μπορούσε να ενθαρρύνει 
τις αναπτυσσόμενες χώρες που επωφελούνται από το 
ΣΓΠ να εφαρμόσουν εμπορικές προτιμήσεις στις 
μεταξύ τους συναλλαγές. 
20. Η ΟΚΕ υπογραμμίζει ότι οι γενικές κατευθύνσεις 
της παρούσας γνωμοδότησης αποτελούν προσπάθεια 
εναρμόνισης του κοινοτικού ΣΓΠ με τα συστήματα τα 
οποία εφαρμόζονται από άλλες χώρες που χορηγούν 
δασμολογικές προτιμήσεις. Ζητά οι χώρες αυτές να 
πράξουν ανάλογα, ιδιαίτερα προκειμένου να υπαχθούν 
εκ νέου προοδευτικά στους συνήθεις κανόνες της ΓΣΔΕ 
(αμοιβαιότητα και μη άσκηση διακρίσεων) τα συστήμα­
τα εισαγωγής που εφαρμόζονται στις αναπτυσσόμενες 
χώρες. 
21. Η ΟΚΕ επιμένει για μια ακόμη φορά ότι η 
Κοινότητα πρέπει να συμβάλλει δια μέσου όλων των 
εξωτερικών σχέσεων της, στη βελτίωση όχι μόνο της 
οικονομικής αλλά και της κοινωνικής κατάστασης 
στον κόσμο. Η συνειδητοποίηση αυτή εκ μέρους της 
Κοινότητας δεν πρέπει με κανένα τρόπο να θεωρηθεί ως 
επέμβαση στις εσωτερικές υποθέσεις τρίτων χωρών. 
Σχετικά με το σημείο αυτό η ΟΚΕ υπενθυμίζει την 
προσήλωση την οποία έχει πάντα εκφράσει, στις 
γνωμοδοτήσεις της για τις διεθνείς συναλλαγές, στο 
σεβασμό των δικαιωμάτων του ανθρώπου και, ειδικότε­
ρα, στην εφαρμογή δίκαιων κανόνων εργασίας, όπως 
αυτοί ορίζονται από τη Διεθνή Οργάνωση Εργασίας. 
Ο Πρόεδρος της 
Οικονομικής και Κοινωνικής Επιτροπής 
Gerd MUHR